El Mercat del Bescanvi de les Biblioteques Municipals tanca el semestre amb prop de 600 intercanvis
2025-07-24

El Mercat del Bescanvi de llibres, que cada mes de la mà de les Biblioteques Municipals de Burjassot dóna l’oportunitat a les veïnes i els veïns del municipi d’intercanviar llibres, s’acomiada fins el mes de setembre. I ho fa amb grans xifres ja que, en els primers sis mesos de l’any, s’han realitzat prop de 600 intercanvis que donen l’oportunitat de portar-se a casa noves lectures sense cost algun.

Així, el Mercat del Bescanvi tancava la setmana passada les seues portes amb 97 intercanvis, una xifra que s’uneix als 47 de gener, els 148 de febrer, els 136 de març, els 60 d’abril, i els 105 de maig, fins a sumar 593 préstecs en el primer semestre de l’any.

Després de les vacances d’estiu, el Mercat del Bescanvi tornarà a obrir les seues portes l’últim dijous del mes de setembre, tornant així a oferir grans lectures per a les biblioteques personals de les i els veïns de Burjassot.